DĖL LĖŠŲ SKYRIMO KOMUNALINIO ŪKIO IR TURTO PROGRAMOS ŠILALĖS RAJONO GYVENTOJAMS TEIKIAMŲ PASLAUGŲ GERINIMO BEI ATLIEKŲ TVARKYMO PROGRAMOS ĮGYVENDINIMO PRIEMONEI

2018 m. gegužės 7 d. Nr. DĮV-553

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono gyventojams teikiamų paslaugų gerinimo bei atliekų tvarkymo programa, patvirtinta Šilalės rajono savivaldybės tarybos 2007 m. gruodžio 20 d. sprendimu Nr.T1-309 ,,Dėl Šilalės rajono gyventojams teikiamų paslaugų gerinimo bei atliekų tvarkymo programos“, atsižvelgdamas į Šilalės rajono gyventojams teikiamų paslaugų gerinimo bei atliekų tvarkymo programos paraiškų atrankos komisijos 2018 m. kovo 30 d. posėdžio protokolą Nr. 2 ir 2018 m. gegužės 3 d. protokolą Nr.4:

1. S k i r i u iš Komunalinio ūkio ir turto programos (11) Šilalės rajono gyventojams teikiamų paslaugų gerinimo bei atliekų tvarkymo programos įgyvendinimo priemonei (11.01.05.01) 12000 (dvylika tūkstančių) eurų:

1.1. UAB ,,Šilalės autobusų parkas“ – 3000,00 (tris tūkstančius) Eur (autobuso keleivių ir mokinių pavėžėjimui vietinio susisiekimo maršrutais įsigijimo išlaidų daliai);

1.2. UAB ,,Gedmina“ – 3000,0 (tris tūkstančius) Eur (Šarvojimo namų 2 salės remonto išlaidų daliai);

1.3. UAB ,,Šilalės vandenys“ – 3000,00 (tris tūkstančius) Eur (vandens gręžinio rekonstrukcijos Šiauduvos k., Šilalės r. išlaidų daliai);

1.4. UAB ,,Šilalės šilumos tinklai“ – 3000,00 (tris tūkstančius) Eur (SCADA programos įdiegimo katilinėje Nr.1, Vingininkų k., Šilalės r. išlaidų daliai).

2. Į p a r e i g o j u šio įsakymo 1 punkte nurodytus vykdytojus per 15 darbo dienų nuo informacijos apie skirtas lėšas gavimo pateikti Šilalės rajono savivaldybės (toliau – Savivaldybė) administracijos Buhalterinės apskaitos skyriui parengtos detalizuotos programos sąmatos (finansavimo sutarties 1 priedas) ir finansavimo sutarties (2 egzempliorius).

3. P a v e d u:

3.1. Savivaldybės administracijos Buhalterinės apskaitos skyriui pervesti lėšas šio įsakymo 1 punkte nurodytiems vykdytojams pagal sudarytas finansavimo sutartis;

3.2. paskelbti šį įsakymą savivaldybės interneto svetainėje www.silale.lt.

Šis įsakymas per vieną mėnesį nuo paskelbimo dienos gali būti skundžiamas Regionų apygardos administracinio teismo Klaipėdos rūmams, adresu Galinio Pylimo g. 9, 91230 Klaipėda, Lietuvos Respublikos administracinių bylų teisenos įstatymo nustatyta tvarka.

# Administracijos direktorius Raimundas Vaitiekus